Hajutatud pearaamatu tehnoloogia (HPT, ingl. distributed ledger technology, DLT-ks) on tehingute dokumenteerimise meetod. Erinevalt klassikalisest, tsentraliseeritud pearaamatu meetodist, milles on kõik on selle haldajale nähtav ja kontrollitav, pakub hajutatud süsteem suuremat privaatsust ja turvalisust. Hajusas süsteemis dokumenteeritakse tehing mõne süsteemis osaleja poolt, kuid alles peale seda kui võrgustunud virtuaalsüsteemis on saavutatud bilansi osas konsensus.

### Tehnoloogia

Hajutatud pearaamatu P2P (peer-to-peer) süsteem põhineb arvutivõrgul ja konsensusalgoritmidel, sest vaid nii saab pearaamatu hajutada erinevate arvutisõlmede (serverid, kliendid jne) vahel usaldusväärselt ja korduvalt esitatuna.

Tehingu toimumise järel salvestab iga süsteemis osalev arvuti pearaamatu andmete identse koopia. Kui pearaamatu värskendustehing edastatakse P2P-võrku, töötleb iga hajutatud sõlm uut värskendustehingut iseseisvalt ja seejärel kasutavad kõik töötavad sõlmed ühiselt konsensusalgoritmi, et määrata värskendatud pearaamatu õige koopia. Kui konsensus on saavutatud, värskendavad kõik teised sõlmed end värskendatud pearaamatu uusima, õige koopiaga. Turvalisust jõustatakse krüptograafiliste võtmete ja allkirjade kaudu.

Skemaatiline diagramm hajutatud pearaamatu tehnoloogiatest 
Pearaamatu süsteemis võivad osaleda nii avalik- kui eraõiguslikud isikud, nad võivad asuda erinevates riikides, kuid on ühenduses üle interneti. Kokkuleppe meetodiks võib olla töö tõendamine (nagu Bitcoin), majanduslike huvide tõendamine (panuse kaudu, ingl. proof of stake, nagu Etherium Casperis), koordinaatori poolt hallatuna (Raft) või valimiste kaudu (Swirlds). Kasutusel on ka avalikku ja erasektorit ühendav HPT, mille puhul saab igaüks selles osaleda ja vaadata avalikke andmeid, kuid privaatseid mitte.  Andmehalduse infrastruktuur on HPT rakendamisel selle kõige keerukam osa.

HPT eristab üksteisest peamiselt tehingute tunnustamise ja salvestamise meetod (DLT Concept). Eristatakse plokiahela, plokipõhise atsüklilise diagrammi (blockDAG) ja tehingupõhist atsüklilise diagrammi (TDAG) põhist meetodit. Igal meetodil on erinevad, vaid sellele ainuomased lahendused, mille omadused eristavad neid üksteisest. Kõigi nende puhul on kesksel kohal info kättesaadavus ja konfidentsiaalsus. Kõige enam on levinud lineaarsel andmestruktuuriga 256-bitine räsialgoritm (SHA). Atsüklilisel diagrammil põhinevad andmestruktuurid või hübriidblokiahelad  vähendavad tehinguandmete mahtu ja tehingukulusid, suurendades samal ajal tehingute kiirust võrreldes Bitcoiniga. Sellist tehnoloogiat rakendavad näiteks krüptorahad MIOTA ja HBAR (Hedera Hashgraph).

Hajutatud pearaamatu tehnoloogiat kasutatakse juba praegu teadustööde avaldamisel, tervishoius, logistikas jms valdkondades, kus ühelt poolt peab info olema kergesti leitav ja samal ajal konfidentsiaalne.

### Rakendused

HPT esimesed katsetused tehti 2016. aastal, et hinnata nende kasulikkust. 2020. aastal hakkas *Axon* pakkuma hajutatud pearaamatuplatvormi *Veris*, mis haldas aktsiate vahetustehinguid. Seda platvormi kasutavad juba BlackRock Inc. Goldman Sachs Group Inc. ja Citigroup, Inc.

Hajutatud pearaamatul põhinevaid lahendusi katsetavad aktiivselt ka erinevate riikide keskpangad keskpanga digiraha (CBDC) kasutuselevõtuks.

Viited
------

1. ↑  *Patrick Schüffel, Nikolaj Groeneweg, Rico Baldegger: The Crypto Encyclopedia: Coins, Tokens and Digital Assets from A to Z. Hrsg.: Hochschule für Wirtschaft Fribourg / Growth Publisher, Bern. Bern/Fribourg August 2019.*
2. ↑  Scardovi, Claudio (2016). Restructuring and Innovation in Banking. Springer. p. 36. ISBN 978-331940204-8. Retrieved 21 November 2016.
3. ↑  Maull, Roger; Godsiff, Phil; Mulligan, Catherine; Brown, Alan; Kewell, Beth (21 Sep 2017). "Distributed ledger technology: Applications and implications". FINRA. 26 (5): 481–89. doi:10.1002/jsc.2148.
4. ↑  Brakeville, Sloane; Perepa, Bhargav (18 Mar 2018). "Blockchain basics: Introduction to distributed ledgers". Developer works. IBM. Retrieved 25 Sep 2018.
5. ↑  Proof of Stake dank Casper: die Zukunft vom Ethereum. BTC-ECHO, 7. Mai 2017, abgerufen am 5. Februar 2018.
6. ↑  Raft Consensus Algorithm. 5. Februar 2018
7. ↑  Blockchain Just Became Obsolete. The Future is Hashgraph. 3. März 2018.
8. ↑  Distributed-Ledger-Technologien im Zahlungsverkehr und in der Wertpapierabwicklung. In: Monatsbericht, September 2017. Deutsche Bundesbank, abgerufen am 5. Februar 2018. [*alaline kõdulink*]
9. ↑  What Does Not Fit Can be Made to Fit! Trade-Offs in Distributed Ledger Technology Designs. 27. März 2019.
10. ↑  "Crypto FAQ: What is Distributed Ledger Technology (DLT)?". Cryptocurrency Works. Retrieved 2022-07-28.
11. ↑  "Citi and Goldman Sachs go live with blockchain equity swaps platform - The TRADE". www.thetradenews.com. Retrieved 2022-05-20.
12. ↑  "BlackRock Joins Blockchain Platform Axoni for Equity Swap Trades". Bloomberg.com. 2021-09-07. Retrieved 2022-05-20.
13. ↑  Atlantic Council. Central Bank Digital Currency Tracker. 17.12.2022.